Pozdravljen,

preveri rešitve od včeraj – odgovore na vprašanja.

Učenci mi pošiljate svoje izdelke, (večina od vas, nekateri se javljate redko ali nikoli) DN, kar je krasno, saj le tako lahko spremljam vaše delo. Ker pa komuniciramo drugače, preko elektronske pošte, se moramo naučiti tudi te oblike komunikacije. Tvoj elektronski dopis naj vsebuje naslov, nagovor, vsebino in pozdrav. Samo poslana priponka ni ustrezna komunikacija.

NAVODILO ZA DELO

1. URA
2. Zapiši si glavne podatke v zvezek o Ivanu Cankarju. Oglej si posnetek o avtorju na spletni strani <https://eucbeniki.sio.si/slo9/2394/index5.html> spodaj in dopolni podatke na desni strani.

Nato reši križanko.

1. URA

Danes bomo obravnavali Cankarjevo črtico Bobi.

1. Razmišljaj o dobrotah iz mamine/babičine kuhinje, kaj nam najbolj tekne (in zakaj), kaj navadno kupimo v pekarni/slaščičarni.

Vprašanje: Kako pa je bilo s slaščicami včasih? So imeli vsi otroci vsak dan na mizi kakšno pecivo? Kako so se počutili, ko so njihovi sošolci v šolo nosili sladke dobrote, oni pa morda samo jabolko in kos črnega kruha?

Kaj jemo za pusta? Ali veš, kaj pomeni bob? To je gorenjska narečna beseda za KROF.

Ivan Cankar se je v svojih delih velikokrat dotaknil razlik med »malimi« ljudmi in ljudmi iz »visoke« družbe. Iz teh del lahko začutimo, kako so krivice bolele Ivana, ki je sam izhajal iz revne družine in je velikokrat doživel občutek, kako je, če si reven.

V delu, ki ga bomo brali, nam predstavi stisko mladega Petra. Ta se ves vesel odzove vabilu bogatega Mihčeta, ki ga vabi na zabavo ob njegovem praznovanju. Vendar doživi Peter grenko razočaranje.

1. Prebral boš črtico Bobi. V berilu je le odlomek, ne celotna črtica. Prilagam črtico na spletno stran.
2. Izpiši neznane besede – lahko si pomagaš z berilom.

Jutri pa nadaljujemo z delom. Želim ti uspešen dan.